CELEX: E2019J0002
Language: et
Date: 2019-11-13 00:00:00
Title: Efta Kohus Kohtuotsus, 13. november 2019, kohtuasjas E-2/19

6.2.2020   
            
            
               ET
            
            
               Euroopa Liidu Teataja
            
            
               C 40/33
            
         
      EFTA KOHUS KOHTUOTSUS,
      13. november 2019,
      kohtuasjas E-2/19
      D ja E
      
         (Isikute vaba liikumine – Liechtensteini valdkondlikud kohandused – Elamisõigus – Pereliikmete tuletatud elamisõigus – Direktiiv 2004/38/EÜ)
      
      (2020/C 40/04)
      Kohtuasjas E-2/19, D ja E, on Liechtensteini Vürstiriigi halduskohus (Verwaltungsgerichtshof des Fürstentums Liechtenstein) esitanud kohtule EFTA riikide vahel järelevalveameti ja kohtu asutamise kohta sõlmitud lepingu artikli 34 alusel TAOTLUSE, mis käsitleb Euroopa Parlamendi ja nõukogu 29. aprilli 2004. aasta direktiivi 2004/38/EÜ (mis käsitleb Euroopa Liidu kodanike ja nende pereliikmete õigust liikuda ja elada vabalt liikmesriikide territooriumil) (kohandatud Euroopa Majanduspiirkonna lepinguga) tõlgendamist. Kohus koosseisus esimees ja ettekandev kohtunik Páll Hreinsson, kohtunik Bernd Hammermann ja ad hoc kohtunik Ola Mestad tegid 13. novembril 2019 otsuse, mille resolutiivosa on järgmine:
      EMP lepingu V ja VIII lisa, eelkõige selle III punkti valdkondlikud kohandused ei jäta kehtiva elamisloaga ja Liechtensteinis elava EMP kodaniku pereliiget ilma direktiivi 2004/38/EÜ artikli 7 lõike 1 punkti d kohasest õigusest EMP kodanikuga Liechtensteinis kaasas olla või temaga ühineda, kuigi EMP kodanikule Liechtensteini poolt antud elamisluba ei ole välja antud valdkondlikes kohandustes ette nähtud süsteemi alusel.